open-index/open-wikipedia-markdown huggingface dataset:
Σεστία Νες Ζιόνα

Η **Σεστία Νες Ζιόνα** είναι μια ποδοσφαιρική ομάδα από το Ισραήλ, από την πόλη Νες Ζιόνα. Αγωνίζεται στη Liga Leumit, τη δεύτερη κατηγορία ποδοσφαίρου του Ισραήλ. Έδρα της ομάδας είναι το Ness Ziona Stadium.

## Ιστορία
Η ομάδα ιδρύθηκε σαν **F.S. Nes Tziona** το 1956. Δέκα χρόνια αργότερα προβιβάστηκε στην ανώτατη κατηγορία, η οποία τότε ονομαζόταν Liga Leumit. Η περίοδος 1966-68 διεξήχθη σε δύο έτη και περιλάμβανε 4 γύρους (60 αγώνες). Η ομάδα διαβαθμίστηκε με μόλις 8 νίκες. Ήταν η μόνη παρουσία της στην ανώτατη κατηγορία έως σήμερα. Χρώματα της ομάδας είναι το πορτοκαλί και το μαύρο.

## Τίτλοι
***Liga Artzit**
**Πρωταθλήτρια 2008-09
***Liga Alef**
**Πρωταθλήτρια 2005-06
***Liga Gimel**
**Πρωταθλήτρια 2003-04

## Παραπομπές


Κατηγορία:Ποδοσφαιρικές ομάδες Ισραήλ
Κατηγορία:Ιδρύσεις ποδοσφαιρικών ομάδων το 1956
Κατηγορία:Σεστία Νες Ζιόνα
Μπεϊτάρ Ιερουσαλήμ

Η **Μπεϊτάρ Ιερουσαλήμ** (εβραϊκά: מועדון כדורגל בית"ר ירושלים) είναι ισραηλινή ποδοσφαιρική ομάδα από την Ιερουσαλήμ, η οποία αγωνίζεται στο Πρωτάθλημα ποδοσφαίρου Ισραήλ. Έδρα της ομάδας είναι το Στάδιο Τέντι. Χρώματα της ομάδας είναι το μαύρο και το κίτρινο. Έχει κατακτήσει 6 πρωταθλήματα Ισραήλ ενώ ήταν και 6 φορές στη δεύτερη θέση. Επιπρόσθετα έχει κατακτήσει 8 κύπελλα Ισραήλ, ενώ ήταν άλλες 3 φορές φιναλίστ το κυπέλλου.

## Φίλαθλοι
 Η Μπεϊτάρ Ιερουσαλήμ έχει τον μεγαλύτερο αριθμό θαυμαστών στο κράτος του Ισραήλ σύμφωνα με έρευνες που διεξήχθησαν το 2019. Επιπλέον, οι οπαδοί της Μπεϊτάρ Ιερουσαλήμ θεωρούνται οι πιο ένθερμοι και βίαιοι θαυμαστές στο Ισραήλ.  

Πάνω από μία φορά, οι οπαδοί της Μπεϊτάρ Ιερουσαλήμ επιτέθηκαν στους οπαδούς της αντίπαλης ομάδας μετά το παιχνίδι.  ‏Η οργάνωση θαυμαστών "La Familia" οργανώνει τα περισσότερα Σκηνικά για παιχνίδια και είναι αυτή που εφηύρε τα περισσότερα από τα τραγούδια των οπαδών της ομάδας. 

Οι οπαδοί της Μπεϊτάρ Ιερουσαλήμ έρχονται επίσης στην τελευταία προπόνηση των παικτών της ομάδας πριν από σημαντικά παιχνίδια

Ισραηλινοί ποδοσφαιριστές λένε ότι στα εκτός έδρας παιχνίδια, οι οπαδοί της Μπεϊτάρ δίνουν στους παίκτες την αίσθηση ενός εντός έδρας παιχνιδιού

## Τίτλοι
### Πρωτάθλημα

* **[[Πρωτάθλημα ποδοσφαίρου Ισραήλ]]**
** *Πρωταθλήτρια (6)* : 1986–87, 1992–93, 1996–97, 1997–98, 2006–07, 2007–08
** *Φιναλίστ (6)*: 1971–72, 1975–76, 1977–78, 1978–79, 1983–84, 1984–85
* **Δεύτερη κατηγορία**
** *Πρωταθλήτρια (4)* : 1953–54, 1957–58, 1966-68, 1991–92

### Κύπελλα

* **[[Κρατικό Κύπελλο του Ισραήλ|Κρατικό Κύπελλο]]**
** *Νικήτρια (8)* : 1976, 1979, 1985, 1986, 1989, 2008, 2009, 2023
** *Φιναλίστ (3)*: 1975, 1999, 2000
* **[[Toto Καπ]]**
** *Νικήτρια (2)* : 1997–98, 2009–10
** *Φιναλίστ (4)*: 1984–85, 1993–94, 1998–99, 2000–01
* **Σούπερ Καπ Ισραήλ**
** *Νικήτρια (2)* : 1976, 1986
** *Φιναλίστ (4)*: 1978, 1979, 1985, 1989

### Άλλοι

* **Κύπελλο Σαλόμ (Ρώμη)**
** *Νικήτρια (1)* : 2000
* **Κύπελλο Λίλιαν**
** *Νικήτρια (1)* :1985
* **Πρωτάθλημα Μίνι Φούτμπολ**
** *Νικήτρια (1)* :1988

## Παραπομπές


## Εξωτερικοί σύνδεσμοι

* Επίσημη ιστοσελίδα
* Beitar.net fansite


Κατηγορία:Ποδοσφαιρικές ομάδες Ισραήλ
Κατηγορία:Ιδρύσεις ποδοσφαιρικών ομάδων το 1936
Μακάμπι Νετάνια ΦΚ

Η **Μακάμπι Νετάνια ΦΚ** είναι μια ισραηλινή ποδοσφαιρική ομάδα από την πόλη Νετάνια. Ιδρύθηκε το 1934. Είναι ιδρυτικό μέλος της  Israeli League το 1949. Κέρδισε το πρώτο πρωτάθλημα το 1971. Μέχρι τοτέλος της δεκαετίας του 1980 είχε κερδίσει ακόμα 3 πρωταθλήματα, ένα εκ των οποίων νταμπλ.

## Ιστορία
Η ομάδα ιδρύθηκε το 1934 σαν Mandatory Palestinian Club και είχε ως χρώματα το πράσινο και το άσπρο. Την πρώτη σεζόν, 1935-35, συμμετείχε στη Liga Gimel, την τότε τρίτη κατηγοράι της χώρας. Μετά από 3 περιόδους στην 3η κατηγορία ανέβηκε στην Liga Bet (δεύτερη κατηγορία) και την περίοδο 1941-42 κέρδισε το πρωτάθλημα και εξασφάλισε την άνοδο στην κορυφαία, τότε, την Palestine League.

Έγινε ιδρυτικό μέλος της Israeli League το 1949. Το 1954 έφτασε για πρώτη φορά στον τελικό του κυπέλλου, αλλά έχασε με 4-0 από τη Μακάμπι Τελ Αβίβ (ποδόσφαιρο).

## Τίτλοι
### Πρωτάθλημα
***[[Πρωτάθλημα ποδοσφαίρου Ισραήλ]]**
****Πρωταθλήτρια (5):** 1970–71, 1973–74, 1977–78, 1979–80, 1982–83
**Φιναλίστ (5): 1974-75, 1981–82, 1987–88, 2006–07, 2007–08
***[[Liga Leumit|Second Division]]**
****Πρωταθλήτρια (2):** 1941-42, 1998–99
**Φιναλίστ (2): 1963-64, 2004–05

### Κύπελλα
***[[Israel State Cup|State Cup]]**
****Νικήτρια (1):** 1977-78
**Φιναλίστ (5): 1953-54, 1969–70, 2013-14, 2019-20, 2022-23
***[[Israeli League Cup|League Cup]]**
****Νικήτρια (2):** 1982–83, 1983–84
***[[Toto Cup]]**
**Φιναλίστ (2): 1986-87, 1988–89
***[[Toto Cup Leumit]]**
****Νικήτρια (1):** 2004–05
***[[Israeli Supercup]]**
****Νικήτρια (5):** 1971, 1974, 1978, 1980, 1983

### Ευρώπη
***[[Κύπελλο Ιντερτότο ΟΥΕΦΑ]]**
****Νικήτρια (4):** 1978, 1980, 1983, 1984

## Ευρωπαϊκή πορεία

## Παραπομπές


## Εξωτερικοί σύνδεσμοι

* 
*Kufsa 


Κατηγορία:Ιδρύσεις ποδοσφαιρικών ομάδων το 1934
Κατηγορία:Ποδοσφαιρικές ομάδες Ισραήλ
Γκιέντο Βαν Ντερ Γκάρντε

Ο **Γκιέντο Βαν Ντερ Γκάρντε**(γεν. στις 25 Απριλίου του 1985 στο Ρένεν της Ολλανδίας) είναι Ολλανδός οδηγός της Φόρμουλα 1, ο οποίος τρέχει με την Κέιτερχαμ Φόρμουλα 1, στην οποία το 2012, εργαζόταν ως δοκιμαστής και αναπληρωματικός οδηγός.

## Βιογραφία
Γεννήθηκε στο Ρένεν της Ολλανδίας στις 25 Απριλίου του 1985. Ξεκίνησε την καριέρα του από τα καρτ. Το 2000 αγωνίστηκε στη **Φόρμουλα Ρενώ**, όπου τερμάτισε 6ος, οδηγώντας για λογαριασμό της Ολλανδικής ομάδας **Βαν Άμερσφορτ Ρέισινγκ**. Ως ανταμοιβή γι' αυτή του την επίδοση, στο τέλος του έτους αυτού, η Renault F1 Team τον ενέταξε στο Πρόγραμμα Νέων Οδηγών της.
Στη συνέχεια εντάχθηκε στη **Φόρμουλα 3 Γιούρο Σίρις** το 2004. Το επόμενο έτος(2005) μετακινήθηκε στην **Τιμ Ρόσμπεργκ**. Το 2006 εντάχθηκε στο δυναμικό της **ASM Team**, στην οποία το προηγούμενο έτος(2005) βρίσκονταν οι Λιούις Χάμιλτον και Άντριαν Σούτιλ. Η ομάδα αυτή το 2006 τερμάτισε στις 2 πρώτες θέσεις του Πρωταθλήματος Κατασκευαστών, αλλά τις καλύτερες επιδόσεις τις πέτυχαν οι team mates του Βαν Ντερ Γκάρντε Πολ Ντι Ρέστα και Σεμπάστιαν Φέτελ. Στις 17 Δεκεμβρίου 2006 ανακοινώθηκε πως ο Βαν Ντερ Γκάρντε για το 2007 θα συμμετείχε στο Πρωτάθλημα **Φόρμουλα Ρενώ 3,5** όπου θα οδηγούσε για την ομάδα **Βίκτορι Εντζινίερινγκ**, μια ομάδα που δούλευε μαζί με την Κάρλιν Μότορσπορτ. Στην ομάδα αυτή θα είχε για team mate και πάλι τον **Σεμπάστιαν Φέτελ**.

Κατηγορία:Ολλανδοί οδηγοί Φόρμουλα 1
Χάποελ Ιρόνι Κιριάτ Σμόνα ΦΚ

Η **Χάποελ Ιρόνι Κιριάτ Σμόνα ΦΚ** είναι μια ισραηλινή ποδοσφαιρική ομάδα από την πόλη Κιριάτ Σμόνα. Η ομάδ αγωνίζεται στο Πρωτάθλημα ποδοσφαίρου Ισραήλ. Έδρα της ομάδας είναι το Ironi Stadium. Έχει κερδίσει ο πρώτο της πρωτάθλημα τη σεζόν 2011-12. 

## Ιστορία
Η ομάδα ιδρύθηκε το 2000 από την ενοποίηση των Hapoel Kiryat Shmona και  Maccabi Kiryat Shmona, συμμετέχοντας στην Liga Alef. Την πρώτη σεζόν προβιβάστηκε στη Liga Artzit. Την επόμενη σεζόν προβιβάστηκε στη Liga Leumit, τη δεύτερη κατηγορία του Ισραήλ. Την περίοδο 2006-07 κέρδισε το πρωτάθλημα και παράλληλα την άνοδο στο Πρωτάθλημα ποδοσφαίρου Ισραήλ, όντας η πρώτη ομάδα της πόλης που συμμετείχε ποτέ στην ανώτατη κατηγορία. 

## Λογότυπο


Αρχείο:Hapoël Ironi Kiryat Shmona (ancien logo).svg|Λογότυπο σε χρήση έως το 2012.
Αρχείο:Hapoël Ironi Kiryat Shmona (logo).svg|Λογότυπο σε χρήση από το 2012 έως σήμερα.


## Τίτλοι
***[[Πρωτάθλημα ποδοσφαίρου Ισραήλ]]**
**Νικήτρια 2011–12
***[[Toto Cup|Toto Cup Al]]**
**Νικήτρια 2010–11, 2011–12
***[[Toto Cup|Toto Cup Leumit]]**
**Νικήτρια 2006–07, 2009–10
***[[Liga Leumit]]** 
**Νικήτρια 2006–07, 2009–10
***[[Liga Alef]]**
**Northern Division champions 2000–01

## Ευρωπαϊκές συμμετοχές

## Παραπομπές


## Εξωτερικοί σύνδεσμοι

*Επίσημη ιστοσελίδα 
*Kriyat Shmona in UEFA

Κατηγορία:Χάποελ Ιρόνι Κιριάτ Σμόνα ΦΚ
Κατηγορία:Ιδρύσεις ποδοσφαιρικών ομάδων το 2000
Κατηγορία:Ποδοσφαιρικές ομάδες Ισραήλ
Φέτλαρ

Το **Φέτλαρ**, (αγγλικά *Fetlar*) είναι νησί του Ηνωμένου Βασιλείου και συγκεκριμένα το τέταρτο μεγαλύτερο νησί του νησιωτικού συμπλέγματος των νησιών Σέτλαντ της Σκωτίας, μετά το Μέινλαντ, το Γελλ και το Ουνστ. Έχει έκταση 41 τ.χλμ. και 61 κατοίκους (2011).

Ένα από τα περίεργα χαρακτηριστικά του Φέτλαρ είναι ένα τεράστιο τείχος που διασχίζει το νησί γνωστό ως Funzie Girt ή Finnigirt Dyke. Υπάρχει η πεποίθηση ότι χτίστηκε κατά την Μεσολιθική περίοδο και είχε τόσο έντονη επίδραση, ώστε οι αρχαίοι Νορβηγοί μιλούσαν για τα δύο τμήματα του νησιού σαν να ήταν δύο ξεχωριστά νησιά.
Ένα άλλο αξιοθέατο του νησιού είναι το Brough Lodge, ένα αρχοντικό γοτθικού ρυθμού, που χτίστηκε από τον Arthur Nicolson γύρω στο 1820, και το οποίο βρίσκεται στο στάδιο της αποκατάστασης από το Brough Lodge Trust.
Επίσης στο νησί διοργανώνονται κάθε χρόνο τοπικές επιδείξεις ικανοτήτων των τσοπανόσκυλων, συνήθως τον Ιούλιο.

## Εξωτερικοί σύνδεσμοι
* 

Κατηγορία:Σέτλαντ
Μπρέσεϊ

Το **Μπρέσεϊ**, (αγγλικά *Bressay*) είναι νησί του Ηνωμένου Βασιλείου και συγκεκριμένα το πέμπτο μεγαλύτερο νησί του νησιωτικού συμπλέγματος των νησιών Σέτλαντ της Σκωτίας, μετά το Μέινλαντ, το Γελλ, το Ουνστ και το Φέτλαρ. Έχει έκταση 28 τ.χλμ. και 368 κατοίκους (2011).

Το Μπρέσεϊ βρίσκεται ανατολικά του Μέινλαντ, και ειδικότερα ακριβώς απέναντι από την πρωτεύουσα των Σέτλαντ, το Λέργουικ και δυτικά του μικρού νησιού, Νος. Ο πληθυσμός του νησιού είναι συγκεντρωμένος στο μέσο της δυτικής ακτής, στους οικισμούς Glebe, Fullaburn και Maryfield, ο οποίος είναι ο κύριος οικισμός. Στο νησί υπάρχουν πολλές θαλάσσιες σπηλιές και έντεκα λίμνες. Επίσης στο νησί γίνονται εκτεταμένες εξορύξεις κόκκινου ψαμμίτη, κυρίως για οικοδομικό υλικό, το οποίο χρησιμοποιείται σε όλο το αρχιπέλαγος των Σέτλαντ και κυρίως στο Λέργουικ.

## Εξωτερικοί σύνδεσμοι
* 

Κατηγορία:Σέτλαντ
Εθνική Ουγγαρίας Κ-19 (ποδόσφαιρο ανδρών)

Η **Εθνική Ουγγαρίας U19 (ποδόσφαιρο ανδρών)** είναι η εθνική ομάδα ποδοσφαίρου κάτω των 19 ετών της Ουγγαρίας. Ελέγχεται από την Ουγγρική Ποδοσφαιρική Ομοσπονδία. Η ομάδα ιδρύθηκε το 1976, ακολουθούμενη τη δημιουργία διοργανώσεων νέων της UEFA. Συμμετέχει στα προκριματικά του Ευρωπαϊκού πρωταθλήματος U19. Έχει συμμετάσχει αρκετές φορές στην τελική φάση της διοργάνωσης, έχοντας και μία κατάκτηση.

## Ευρωπαϊκό πρωτάθλημα ποδοσφαίρου U18 και U19

## Δείτε ακόμη
* Εθνική Ουγγαρίας (ποδόσφαιρο ανδρών)
* Εθνική Ουγγαρίας U21 (ποδόσφαιρο ανδρών)
* Εθνική Ουγγαρίας U17 (ποδόσφαιρο ανδρών)

## Παραπομπές


Κατηγορία:Εθνικές ομάδες ποδοσφαίρου Κ-19 Ευρώπης
Κατηγορία:Εθνική Ουγγαρίας (ποδόσφαιρο)
Κατηγορία:Ποδόσφαιρο νέων ανά χώρα
Γελ

**Γελ** ή **ΓΕΛ** μπορεί να αναφέρεται σε κάτι από τα παρακάτω

* Γενικό Λύκειο
* Το νησί Γελλ του Ηνωμένου Βασιλείου
Γουέλσεϊ

Το **Γουέλσεϊ**, (αγγλικά *Whalsay* δηλαδή *νησί Φάλαινα* στην Αρχαία σκανδιναβική γλώσσα) είναι νησί του Ηνωμένου Βασιλείου και συγκεκριμένα το έκτο μεγαλύτερο νησί του νησιωτικού συμπλέγματος των νησιών Σέτλαντ της Σκωτίας, μετά το Μέινλαντ, το Γελλ, το Ουνστ, το Φέτλαρ και το Μπρέσεϊ. Έχει έκταση 19,7 τ.χλμ. και 1.061 κατοίκους (2011).

Το Γουέλσεϊ είναι επίσης γνωστό και ως "The Bonnie Isle" δηλαδή το όμορφο νησί, και είναι καλυμμένο από τύρφη. Βρίσκεται ανατολικά της νήσου Μέινλαντ και ο κύριος οικισμός και βασικό λιμάνι είναι το Σίμπιστερ. Άλλοι βασικοί οικισμοί του νησιού είναι το Clate, το Ίσμπιστερ, το Sandwick, το Saltness, το Huxter, το Challister, το Marrister, το North Park και το βορειότερο είναι το Skaw. Το νησί είναι εύφορο και αρκετά πυκνοκατοικημένο, με κύριες τοπικές ασχολίες τις καλλιέργειες μικρής έκτασης που λαμβάνουν τη δεύτερη θέση μετά την αλιεία.

## Εξωτερικοί σύνδεσμοι
* 

Κατηγορία:Σέτλαντ
Εθνική Ουγγαρίας Κ-17 (ποδόσφαιρο ανδρών)

Η **Εθνική Ουγγαρίας U17 (ποδόσφαιρο ανδρών)** είναι η εθνική ομάδα ποδοσφαίρου κάτω των 17 ετών της Ουγγαρίας. Ελέγχεται από την Ουγγρική Ποδοσφαιρική Ομοσπονδία. Συμμετέχει στα προκριματικά του Ευρωπαϊκού πρωταθλήματος U17. Συμμετείχε αρκετές φορές στην τελική φάση της διοργάνωσης, με καλύτερη πορεία στα ημιτελικά. Συμμετείχε ακόμη στο Παγκόσμιο Κύπελλο ποδοσφαίρου κάτω των 17 ετών το 1985.

## Ευρωπαϊκό πρωτάθλημα ποδοσφαίρου U16 και U17

## Δείτε ακόμη
* Εθνική Ουγγαρίας (ποδόσφαιρο ανδρών)
* Εθνική Ουγγαρίας U21 (ποδόσφαιρο ανδρών)
* Εθνική Ουγγαρίας U19 (ποδόσφαιρο ανδρών)

## Παραπομπές


Ουγγαρια
Κατηγορία:Εθνική Ουγγαρίας (ποδόσφαιρο)
Κατηγορία:Ποδόσφαιρο νέων ανά χώρα
Χάκοα Βιέννης

Η **Χάκοα Βιέννης** ήταν αυστριακός αθλητικός σύλλογος. Πριν από το Β' Παγκόσμιο Πόλεμο, είχε αναδείξει πολλούς ολυμπιονικές και ήταν αξιοσημείωτη για τη δημιουργία ποδοσφαιρική ομάδας που αποτελείτο μόνο από Εβραίους. Ο σύλλογος έκλεισε από τους Ναζί το 1938 μετά την *[[Προσάρτηση της Αυστρίας]]*. Επαναδημιουργήθηκε το 1945. 

Η ποδοσφαιρική ομάδα είχε κατακτήσεις ένα πρωτάθλημα Αυστρίας την περίοδο 1924-25. Μετά την επαναδημιουργία του συλλόγου, συμμετείχε στη δεύτερη κατηγορία. Η ποδοσφαιρική ομάδα διαλύθηκε το 1949.

## Τίτλοι
* **[[Μπουντεσλίγκα Αυστρίας]]: 1**
**1924/25

* **2. Klasse A/II. Liga: 2**
**1919/20, 1928/29

## Παραπομπές
* 
* "Hakoah-Vienna"  in the International Jewish Sports Hall of Fame
* *[[Encyclopaedia Judaica]]*


## Εξωτερικοί σύνδεσμοι
* Official in German and English.
* 


Κατηγορία:Ιδρύσεις αθλητικών συλλόγων το 1909
Κατηγορία:Ιδρύσεις ποδοσφαιρικών ομάδων το 1909
Κατηγορία:Αθλητικοί σύλλογοι Αυστρίας
Κατηγορία:Ποδοσφαιρικές ομάδες Αυστρίας
Μακλ Ρόου

thumb|250px|right|Η γέφυρα που ενώνει το Μακλ Ρόου με το Μέινλαντ.

Το **Μακλ Ρόου** (αγγλικά *Muckle Roe*) είναι νησί του Ηνωμένου Βασιλείου και συγκεκριμένα το έβδομο μεγαλύτερο νησί του νησιωτικού συμπλέγματος των νησιών Σέτλαντ της Σκωτίας, μετά το Μέινλαντ, το Γελλ, το Ουνστ, το Φέτλαρ, το Μπρέσεϊ και το Γουέλσεϊ. Έχει έκταση 17,7 τ.χλμ. και 130 κατοίκους (2011). Από το 1905 το νησί συνδέεται μέσω γέφυρας, στο Στενό Roe, με το Μέινλαντ. Η κατασκευή της γέφυρας είχε σαν αποτέλεσμα την αντιστροφή της μείωσης του πληθυσμού. Η γέφυρα αντικαταστάθηκε με καινούρια το 1999.

## Εξωτερικοί σύνδεσμοι
* 

Κατηγορία:Σέτλαντ
Φούλα (νησί)

Το **Φούλα** ή **Φάουλα**, (αγγλικά *Foula*) είναι νησί του Ηνωμένου Βασιλείου και συγκεκριμένα το όγδοο μεγαλύτερο νησί του νησιωτικού συμπλέγματος των νησιών Σέτλαντ της Σκωτίας, μετά το Μέινλαντ, το Γελλ, το Ουνστ, το Φέτλαρ, το Μπρέσεϊ, το Γουέλσεϊ και το Μακλ Ρόου. Έχει έκταση 12,7 τ.χλμ. και 38 κατοίκους (2011). Το νησί ανήκει από τις αρχές του 20ου αιώνα στην οικογένεια Χόλμπουρν. Το RMS Oceanic, το μεγαλύτερο πλοίο όταν κατασκευάστηκε, προσέκρουσε σε βράχος κοντά στο Φούλα το 1914 και βυθίστηκε.

## Εξωτερικοί σύνδεσμοι
* 

Κατηγορία:Σέτλαντ
Παπά Στάουερ

Το **Παπά Στάουερ**, (αγγλικά *Papa Stour*) είναι νησί του Ηνωμένου Βασιλείου και συγκεκριμένα το ένατο μεγαλύτερο νησί του νησιωτικού συμπλέγματος των νησιών Σέτλαντ, μετά το Μέινλαντ, το Γελλ, το Ουνστ, το Φέτλαρ, το Μπρέσεϊ, το Γουέλσεϊ, το Μακλ Ρόου και το Φούλα. Έχει έκταση 8,3 τετρ. χιλιόμετρα και 15 κατοίκους (2011).

## Εξωτερικοί σύνδεσμοι
* 

Κατηγορία:Σέτλαντ
Φερ (νησί)

Το **Φερ**, (αγγλικά *Fair*) είναι νησί του Ηνωμένου Βασιλείου και συγκεκριμένα το δέκατο μεγαλύτερο νησί του νησιωτικού συμπλέγματος των νησιών Σέτλαντ, μετά το Μέινλαντ, το Γελλ, το Ουνστ, το Φέτλαρ, το Μπρέσεϊ, το Γουέλσεϊ, το Μακλ Ρόου, το Φούλα και το Παπά Στάουερ. Έχει έκταση 7,7 τ.χλμ. και 68 κατοίκους (2011).

Το Φερ βρίσκεται ανάμεσα στο αρχιπέλαγος των Σέτλαντ και αυτό των Ορκάδων και είναι το πιο απομακρυσμένο νησί του Ηνωμένου Βασιλείου. Απέχει 38 χιλιόμετρα από το νοτιότερο άκρο των Σέτλαντ και 43 χλμ. από το Βόρειο Ρονάλντσι, το βορειότερο νησί των Ορκάδων. Το νησί είναι διάσημο ως παρατηρητήριο πουλιών και για το παραδοσιακό στυλ πλεξίματος. Η πλειοψηφία των κατοίκων ζει στο νότιο τμήμα του νησιού που είναι εύφορο ενώ το βόρειο τμήμα είναι βραχώδες και βαλτώδες. Ο πληθυσμός του μειώνεται σταθερά από το 1900 και έτσι υπάρχει πλέον στο νησί μόνο ένα δημοτικό σχολείο.

## Εξωτερικοί σύνδεσμοι
* 

Κατηγορία:Σέτλαντ
Κοινότητα της Μαδρίτης

[thumb|273px|Η [Real Casa de Correos στην πλατεία Πουέρτα ντελ Σολ της Μαδρίτης, είναι η έδρα της Προεδρίας της Κοινότητας της Μαδρίτης.]]
Η **Κοινότητα της Μαδρίτης** () είναι μια από τις δεκαεπτά αυτόνομες κοινότητες (περιφέρειες) της Ισπανίας. Βρίσκεται στο κέντρο της χώρας, στην Ιβηρική Χερσόνησο και συγκεκριμένα στο κεντρικό οροπέδιο της Καστίλης (Meseta Central). Γειτνιάζει μαζί με την επαρχία της Μαδρίτης και αυτό την καθιστά κοινότητα με μόνο μία επαρχία. Πρωτεύουσά της είναι η πόλη της Μαδρίτης, η οποία είναι επίσης η εθνική πρωτεύουσα της Ισπανίας. Οριοθετείται στα νότια και ανατολικά από την Καστίλλη-Λα Μάντσα και προς τα βόρεια και δυτικά από την Καστίλλη και Λεόν. Έχει πληθυσμό 6.369.167 (2011), ο οποίος συγκεντρώνεται κυρίως στη μητροπολιτική περιοχή της. 

## Διοίκηση
Πρόεδρος της περιφερειακής κυβέρνησης είναι η Ισαμπέλ Ντίαθ Αγιούσο από τις 19 Αυγούστου 2019. Οι τελευταίες εκλογές για την εκλογή του κοινοβουλίου της αυτόνομης κοινότητας διεξήχθησαν στις 28 Μαΐου 2023.

## Παραπομπές


## Εξωτερικοί σύνδεσμοι
*
Ουέστ Μπούρα

Το **Ουέστ Μπούρα** ή **Δυτική Μπούρα**, (αγγλικά *West Burra*) είναι νησί του Ηνωμένου Βασιλείου και συγκεκριμένα το ένδεκατο μεγαλύτερο νησί του νησιωτικού συμπλέγματος των νησιών Σέτλαντ, μετά το Μέινλαντ, το Γελλ, το Ουνστ, το Φέτλαρ, το Μπρέσεϊ, το Γουέλσεϊ, το Μακλ Ρόου, το Φούλα, το Παπά Στάουερ και το Φερ. Έχει έκταση 7,4 τ.χλμ. και 776 κατοίκους (2011).

## Γεωγραφία
Η κοντινή αμμώδη παραλία στο Meal, με νότιο προσανατολισμό, είναι ένα δημοφιλές μέρος τις ζεστές ημέρες ενώ στο νότιο άκρο της Ουέστ Μπούρα βρίσκεται το Kettla Ness, ένα εντυπωσιακό γκρεμώδες σκηνικό. Επίσης στο Duncansclett έχει ανακαινιστεί πρόσφατα για χρήση, ένα παραδοσιακό εξοχικό σπίτι, από την τοπική ομάδα ιστορίας. Το Ουέστ Μπούρα συνδέεται με το κεντρικό νησί, Μέινλαντ των Σέτλαντ, με μια σειρά από γέφυρες μέσω του μικρού νησιού Τρόντρα.

## Οικισμοί
Το Hamnavoe, (μία εξαιρετικά κοινή ονομασία των νησιών Σέτλαντ) είναι ο κύριος οικισμός, και υπάρχει επίσης και το Bridge End, που ονομάζεται έτσι επειδή βρίσκεται κοντά στη γέφυρα προς το Ιστ Μπούρα.

## Εξωτερικοί σύνδεσμοι
* 

Κατηγορία:Σέτλαντ
Ιστ Μπούρα

Το **Ιστ Μπούρα** ή **Ανατολική Μπούρα**, (αγγλικά *East Burra*) είναι νησί του Ηνωμένου Βασιλείου και συγκεκριμένα το δωδέκατο μεγαλύτερο νησί του νησιωτικού συμπλέγματος των νησιών Σέτλαντ, μετά το Μέινλαντ, το Γελλ, το Ουνστ, το Φέτλαρ, το Μπρέσεϊ, το Γουέλσεϊ, το Μακλ Ρόου, το Φούλα, το Παπά Στάουερ, το Φερ και το Ουέστ Μπούρα. Έχει έκταση 5,2 τ.χλμ. και 76 κατοίκους (2011).

Το Ιστ Μπούρα έχει πολύ μικρότερο πληθυσμό από το Ουέστ Μπούρα και γι'αυτό δεν υπάρχει σε αυτό οργανωμένο χωριό αλλά υπάρχουν μερικοί μικροί οικισμοί και μερικές μεμονωμένες κατοικίες. Το νησί είναι γνωστό για τα λείψανα που έχουν βρεθεί από την Νεολιθική εποχή, καθώς και για τις θαλάσσιες σπηλιές του. Το Ιστ Μπούρα συνδέεται με το κεντρικό νησί, Μέινλαντ των Σέτλαντ, με μια σειρά από γέφυρες μέσω του Ουέστ Μπούρα και του μικρού νησιού Τρόντρα.

Κατηγορία:Σέτλαντ
Νίκη Ξάνθου

Η **Νίκη Ξανθού** είναι Ελληνίδα πρώην αθλήτρια στο άλμα εις μήκος. 

## Βιογραφία
Γεννήθηκε στις 11 Οκτωβρίου 1973 στη Ρόδο, όπου και μεγάλωσε. Από μικρή ηλικία έκανε τα πρώτα της βήματα στον αθλητισμό και το άλμα εις μήκος ήταν αυτό που την κέρδισε. Σήμερα, ασχολείται με τα κτηματομεσιτικά και είναι Αξιωματικός του Λιμενικού Σώματος.  Έχει ύψος 1,75μ. 

## Προσωπική ζωή
Υπήρξε παντρεμένη με τον επίσης αθλητή του μήκους Δημήτρη Χατζόπουλο ωστόσο ο γάμος δεν κράτησε πολύ. Τα τελευταία χρόνια είναι με τον Δημήτρη Ανδριόπουλο και δραστηριοποιούνται επιχειρηματικά στην Πάτμο. 

## Καριέρα
Η Νίκη Ξάνθου αγωνίσθηκε για χρόνια με τη φανέλα του ΓΑΣ Υγεία Ρόδου. Υπήρξε πρωταθλήτρια Ευρώπης, ολυμπιονίκης και κάτοχος πανελληνίου ρεκόρ. Διακρίθηκε σε όλους τους αγώνες που πήρε μέρος και έχει τρεις συμμετοχές σε Ολυμπιακούς Αγώνες (Ατλάντα, Σίδνεϊ, Αθήνα). Στην Ολυμπιάδα της Ατλάντα σε ηλικία 22 ετών έκανε εντυπωσιακή εμφάνιση στον τελικό, όπου κατέκτησε την 4η θέση με 6,97 m. Οι μεγαλύτερες επιτυχίες στην καριέρα της ήταν η δεύτερη θέση στο Παγκόσμιο Πρωτάθλημα του 1997 στην Αθήνα και το χρυσό μετάλλιο το 2002 Ευρωπαϊκό Πρωτάθλημα Κλειστού Στίβου στη Βιέννη. Το 2004 μετά και τον αποκλεισμό της στους Ολυμπιακούς Αγώνες της Αθήνας, αποχωρεί από την ενεργό δράση και θεωρείται από τις καλύτερες αθλήτριες στην Ελλάδα στο άλμα εις μήκος. 

## Διακρίσεις
Αναλυτικά παρακάτω οι διακρίσεις της Νίκης Ξάνθου εντός και εκτός συνόρων.

### Πανελλήνιες διοργανώσεις

### Διεθνείς διοργανώσεις

## Βραβεύσεις
Το 1997 η Νίκη Ξάνθου ψηφίστηκε ως η καλύτερη αθλήτρια της χρόνιας στα βραβεία ΠΣΑΤ.

## Εξωτερικοί Σύνδεσμοι
*Greek Team of Paris
*Champion Birmingham

## Παραπομπές


Κατηγορία:Ελληνίδες αθλήτριες του άλματος εις μήκος
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Μεσογειακούς Αγώνες 1997
Κατηγορία:Αθλητές του στίβου στους Αγώνες Καλής Θέλησης 1998
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Μαίανδρος

Η ονομασία **Μαίανδρος** μπορεί να αναφέρεται:

* Στον ποταμό Μαίανδρο.
* Στο αρχιτεκτονικό σύμβολο ''Μαίανδρος'' εμπνευσμένο από τον ποταμό.
* Μαίανδρος (φυσικός σχηματισμός), ο σχηματισμός που προκύπτει από τις στροφές των ποταμών
The Song Remains the Same

**The Song Remains the Same** είναι ο τίτλος του διπλού, ζωντανά ηχογραφημένου άλμπουμ και βίντεο του χαρντ ροκ συγκροτήματος Led Zeppelin, το οποίο ηχογραφήθηκε το 1973 στο "Madison Square Garden" της Νέας Υόρκης και κυκλοφόρησε τον Οκτώβριο του 1976 μέσω της δισκογραφικής εταιρείας "Swan Song". Η μίξη του ήχου έγινε στα "Electric Lady Studios" της Νέας Υόρκης και τα "Trident Studios" του Λονδίνου.
Οι διαφορές μεταξύ της βίντεο έκδοσης και του δίσκου ήταν ότι το άλμπουμ περιείχε το τραγούδι "*Celebration Day*", ενώ το βίντεο περιελάμβανε τα "*Black Dog*", "*Since I've Been Loving You*", "*Bron-Yr-Aur*", "*Over the Hills and Far Away*" και "*Autumn Lake*".
Ο δίσκος σκαρφάλωσε στην κορυφή των βρετανικών τσαρτ, όντας ο έβδομος συνεχόμενος από το "*[[Led Zeppelin II]]*" μέχρι τότε που έφθανε σε αυτή τη θέση. Επίσης, ανέβηκε στη δεύτερη θέση του Billboard στις Ηνωμένες Πολιτείες και έχει βραεβυθεί ως τετραπλά πλατινένιος.
Στις 20 Νοεμβρίου 2007, επανεκδόθηκε σε μορφή διπλού CD με όλα τα κομμάτια του βίντεο να συμπεριλαμβάνονται στο άλμπουμ.

## Τραγούδια
***LP 1***
1. **Rock and Roll** *(Page, Plant, Jones, Bonham)* - 4:03
2. **Celebration Day** *(Page, Plant, Jones)* - 3:49
3. **The Song Remains the Same** *(Page, Plant)* - 6:00
4. **The Rain Song** *(Page, Plant)* - 8:25
5. **Dazed and Confused** *(Page)* - 26:53

***LP 2***
1. **No Quarter** *(Page, Plant, Jones)* - 12:30
2. **Stairway to Heaven** *(Page, Plant)* - 10:58
3. **Moby Dick** *(Page, Jones, Bonham)* - 12:47
4. **Whole Lotta Love** *(Page, Plant, Jones, Bonham, Dixon)* - 14:25

## Θέσεις τσαρτ
***The Song Remains the Same*** *(άλμπουμ)*

***Επίσημη κυκλοφορία: [[22 Οκτωβρίου]] [[1976]]***

## Βραβεία
***The Song Remains the Same*** *(άλμπουμ)*
Ηνωμένες Πολιτείες (*RIAΑ Certification*): 4 x πλατινένιος
Γαλλία (*SNEP Certification*): Χρυσός
Γερμανία (*BVMI Certification*): Χρυσός
Ηνωμένο Βασίλειο (*BPI Certification*): Πλατινένιος
Αργεντινή (*CAPIF Certification*): Χρυσός

## Μέλη των Led Zeppelin
Το "*The Song Remains the Same*" ηχογραφήθηκε από τους εξής μουσικούς:
**[[Ρόμπερτ Πλαντ]]** - *φωνητικά*, *φυσαρμόνικα*
**[[Τζίμι Πέιτζ]]** - *ηλεκτρική και ακουστική κιθάρα*
**[[Τζον Πωλ Τζόουνς (μουσικός)|Τζον Πωλ Τζόουνς]]** - *μπάσο*, *πλήκτρα*
**[[Τζον Μπόναμ]]** - *τύμπανα*

## Πηγές

Κατηγορία:Δισκογραφία των Led Zeppelin
Βρέμη (ομόσπονδο κρατίδιο)

Η Ελεύθερη Χανσεατική πόλη της **Βρέμης** (, ) είναι το μικρότερο από τα 16 ομόσπονδα κρατίδια της Γερμανίας. Μια πιο ανεπίσημη ονομασία, η οποία όμως χρησιμοποιείται σε ορισμένες επίσημες περιστάσεις, είναι **Κρατίδιο της Βρέμης** (Land Bremen).

Το κρατίδιο αποτελείται από δύο πόλεις, τη Βρέμη και το Μπρεμερχάφεν στο βόρειο τμήμα της Γερμανίας, οι οποίες περιβάλλονται από ένα μεγαλύτερο σε έκταση ομόσπονδο κρατίδιο, την Κάτω Σαξονία.

## Πολιτική
### Σύστημα διακυβέρνησης
Το νομοθετικό σώμα του κράτους της Βρέμης είναι το Κοινοβούλιο (Bürgerschaft), που εκλέγεται από τους πολίτες στις δύο πόλεις της Βρέμης και του Μπρεμερχάφεν.

Η εκτελεστική εξουσία αποτελείται από τη Γερουσία της Βρέμης, η οποία εκλέγεται από το Κοινοβούλιο. Ο Πρόεδρος της Γερουσίας (Senatspräsident), ο οποίος είναι επίσης ένας από τους Δημάρχους (Bürgermeister) των πόλεων του κρατιδίου της Βρέμης, εκλέγεται άμεσα από το Κοινοβούλιο. Η Γερουσία επιλέγει από τα μέλη της έναν Αντιδήμαρχο, ο οποίος υπηρετεί ως αναπληρωτής του προέδρου. Σε αντίθεση με την Ομοσπονδιακή Καγκελάριο της Γερμανίας ή άλλων γερμανικών κρατιδίων, ο Πρόεδρος της Γερουσίας δεν έχει την εξουσία να παρακάμψει τους γερουσιαστές σχετικά με την πολιτική, η οποία αποφασίζεται από τη Γερουσία συλλογικά. Από το 1945, η Γερουσία κυριαρχείται συνεχώς από το Σοσιαλδημοκρατικό Κόμμα (SPD).

Σε δημοτικό επίπεδο, οι δύο πόλεις έχουν ξεχωριστή διοίκηση:

* Η διοίκηση της πόλης της Βρέμης διευθύνεται από τους δύο δημάρχους και ελέγχεται από το τμήμα του Κοινοβουλίου, το οποίο απατίζεται από τους δημοτικούς συμβούλους της πόλης της Βρέμης.
* Το Μπρεμερχάφεν από την άλλη πλευρά έχει ένα Δημοτικό Συμβούλιο, το οποίο λειτουργεί ξεχωριστά από το Κοινοβούλιο της Βρέμης και μια διοίκηση υπό ξεχωριστό Δήμαρχο (Oberbürgermeister) και Αντιδήμαρχο.

## Εκλογές

## Παραπομπές


## Εξωτερικοί σύνδεσμοι
Η Τιμή και το Χρήμα

***Η Τιμή και το Χρήμα*** είναι μία νουβέλα  του Κωνσταντίνου Θεοτόκη που πρωτοδημοσιεύτηκε σε συνέχειες στο περιοδικό *[[Νουμάς]]* το 1914.

Θεωρείται στην νεοελληνική πεζογραφία ως η πρώτη κοινωνική νουβέλα που ξεφεύγει από τις γνωστές ειδυλλιακές αναπαραστάσεις μιας ζωής ήρεμης, απαλλαγμένης από διλήμματα και κλυδωνισμούς. 

Η επαρχία του Θεοτόκη δεν ήταν τόπος ειδυλλιακός. Ήταν μια κλειστή και καθυστερημένη κοινωνία, εγκλωβισμένη σε αδιέξοδα κοινωνικά σχήματα και παράλογες ηθικές προκαταλήψεις. Ασφυκτιούσε κάτω από το αίσθημα της ντροπής, γνώριζε καλά το συμφέρον και τη συναλλαγή, καταδυναστευόταν από το θεσμό της προίκας, το λαθρεμπόριο και το ρουσφέτι.

Τα πρόσωπα του έργου &mdash; η σιόρα Τρινκούλαινα, ο Ανδρέας, ο θείος του &mdash; δεν είναι οι γνωστοί καλοσυνάτοι χωρικοί, οι απαλλαγμένοι από τα πάθη, με τις σκληρές ρυτίδες στα πρόσωπα και τους χοντρούς ρόζους στα δάχτυλα. Παγιδευμένοι μέσα στα αδιέξοδα που τους επιβάλλει η τάξη τους και η ηθική της μικρής κοινωνίας τους, φέρονται σκληρά, υπολογιστικά, κοιτάζουν το συμφέρον τους, υποκύπτουν στους όρους της ανάγκης και συμβιβάζονται. Συγχρόνως, όμως, είναι και πρόσωπα δραματικά. Αντιμετωπίζουν διλήμματα, αμφισβητούν τις παραδεδομένες αξίες και βρίσκουν κάποιες στιγμές τη δύναμη να κάνουν υπερβάσεις. Στο τέλος της νουβέλας, η Ρήνη θα αρνηθεί το γάμο με τον Ανδρέα και θα αποφασίσει να μεγαλώσει μόνη της το παιδί της.

Παρουσιάζοντας τους χαρακτήρες του εξαρτημένους από τους όρους της κοινωνικής και οικονομικής ζωής και προβάλλοντας το στοιχείο της σύγκρουσης, ο Θεοτόκης εισάγει στην νεοελληνική πεζογραφία μια άγνωστη μέχρι τότε διάσταση: την πολιτικοποιημένη γραφή που αρνείται να ωραιοποιήσει την πραγματικότητα, καταγράφει τα κακώς κείμενα, διαμαρτύρεται και καταγγέλλει.

## Παραπομπές


## Βιβλιογραφία
* Κωνσταντίνος Θεοτόκης, εκδ. Πελεκάνος, 2011 ISBN 978-960-400-613-7

## Εξωτερικοί σύνδεσμοι

* Οπτικοακουστικό υλικό

τιμη και το χρημα
Κατηγορία:Νουβέλες
Μπαστόν

Η **Μπαστόν** (Bastogne, Ολλανδικά: Bastenaken, Γερμανικά: Bastenach, Λουξεμβουργιανά: Baaschtnech) είναι πόλη στο Βέλγιο, στην περιοχή της Βαλλωνίας. 

Είναι γνωστή για τη Μάχη της Μπαστόν τον Δεκέμβριο του 1944. 

## Παραπομπές


## Εξωτερικοί σύνδεσμοι
* 

Κατηγορία:Πόλεις του Βελγίου
MathWorld

Το ***MathWorld*** (online) είναι μια εργασία με αναφορά στα μαθηματικά, που δημιουργήθηκε και γράφτηκε σε μεγάλο βαθμό από τον Eric W. Weisstein. Είναι υπό την αιγίδα και την άδεια της εταιρείας *Wolfram Research, Inc* (WRI) και χρηματοδοτείται εν μέρει από το *Εθνικό Ίδρυμα Επιστημών* και την *Εθνική Επιστημονική Ψηφιακή Βιβλιοθήκη* των Ηνωμένων Πολιτειών, με επιχορήγηση για το Πανεπιστήμιο του Ιλλινόις στο *Urbana-Champaign*.

## Ιστορία
Ο Eric W. Weisstein, ο δημιουργός του ιστοτόπου, ήταν ένας φοιτητής της φυσικής και της αστρονομίας, ο οποίος είχε τη συνήθεια να γράφει σημειώσεις σχετικά με τις σπουδές του στα μαθηματικά. Το 1995 έβαλε τις σημειώσεις του στο διαδίκτυο και το ονόμασε *Ο Θησαυρός των Μαθηματικών του Έρικ*. Περιείχε εκατοντάδες σελίδες/λήμματα, που καλύπτουν ένα ευρύ φάσμα θεμάτων των μαθηματικών. Η περιοχή έγινε δημοφιλής ως ένας εκτεταμένος μοναδικός πόρος για τα μαθηματικά στο διαδίκτυο. Στη συνέχεια, βελτίωνε συνεχώς τις σημειώσεις του και τις αποδεκτές διορθώσεις και σχόλια από τους αναγνώστες του. Το 1998, έκανε μια σύμβαση με την *CRC Press* και τα περιεχόμενα της ιστοσελίδας έχουν δημοσιευθεί σε έντυπη μορφή και CD-ROM της, με τον τίτλο «CRC Συνοπτική Εγκυκλοπαίδεια των Μαθηματικών». Η ελεύθερη σε απευθείας σύνδεση έκδοση έγινε μόνο εν μέρει προσιτή στο κοινό. Το 1999 πήγε να εργαστεί για την *Wolfram Research, Inc* (WRI) και *Ο Θησαυρός των Μαθηματικών του Έρικ* μετονομάστηκε από την WRI σε *MathWorld* στο http://mathworld.wolfram.com όπου και φιλοξενείται στην ιστοσελίδα της εταιρείας χωρίς περιορισμούς πρόσβασης.

## Αγωγή από την CRC Press
Το 2000, η *CRC Press* μήνυσε την WRI, τον πρόεδρο της WRI (Stephen Wolfram), και τον συγγραφέα Eric W. Weisstein, για παραβίαση της σύμβασης: διότι το περιεχόμενο της *MathWorld* είχε παραμείνει μόνο σε αυτή τη μορφή και η ιστοσελίδα κατεβάστηκε με διαταγή του δικαστηρίου. Η υπόθεση αργότερα διευθετήθηκε εκτός δικαστηρίου, με την WRI να πληρώνει ένα ποσό το οποίο δεν γνωστοποιήθηκε στον τύπο, και να υποχρεώνεται να τηρήσει κάποιες διάταξεις. Ανάμεσα σε αυτές τις διατάξεις είναι η συμπερίληψη των δικαιωμάτων πνευματικής ιδιοκτησίας της *CRC Press* στο κάτω μέρος της ιστοσελίδας όσο και στην όποια έντυπη μορφή ή βιβλίο της *MathWorld*. Έτσι, ο ιστότοπος έγινε και πάλι διαθέσιμος με ελεύθερη πρόσβαση για το κοινό.

Η υπόθεση δημιούργησε ένα κύμα πρωτοσέλιδων στους σχετικούς εκδοτικούς κύκλους με την *απευθείας σύνδεση* (online). Το πρόγραμμα PlanetMath είχε ως αποτέλεσμα το έργο της *MathWorld* να γίνει μη διαθέσιμο.

## Παραπομπές


## Εξωτερικοί σύνδεσμοι
*  

Κατηγορία:Μαθηματικοί ιστότοποι
Κατηγορία:Εγκυκλοπαίδειες
Κατηγορία:Εκπαίδευση
Κατηγορία:Εκπαιδευτικές ιστοσελίδες
Γραμμικό σύνολο

Στα μαθηματικά, μια **Πολλαπλή αριθμητική πρόοδος**, μια **Γενικευμένη αριθμητική πρόοδος**, μια *k*-**Διαστατική αριθμητική πρόοδος**, ή ένα **Γραμμικό σύνολο**, είναι ένα σύνολο ακεραίων, ή πλειάδες ακεραίων, κατασκευασμένων ως μία Αριθμητική πρόοδος, η οποία όμως επιτρέπει και αρκετές πιθανές διαφορές. Έτσι, για παράδειγμα, μπορεί να ξεκινήσει από το 17 και στη συνέχεια να προσθέσει ένα πολλαπλάσιο του 3 ή του 5, κατ' επανάληψη.

## Θεωρία
Με αλγεβρικούς όρους ας κοιτάξουμε τους ακέραιους

:a + mb + nc + \ldots

όπου a, b, c και ούτω καθεξής, είναι σταθερές, και m, n και ούτω καθεξής, περιορίζονται σε ορισμένα διαστήματα

:0 &nbsp;&le;&nbsp; m &nbsp;&le;&nbsp; M

και ούτω καθεξής, για μια πεπερασμένη πρόοδο. Ο αριθμός&nbsp; k , που είναι ο αριθμός των επιτρεπόμενων διαφορών, ονομάζεται *διάσταση* της γενικευμένης προόδου.

Γενικότερα, έστω

:L(C;P) 

είναι το σύνολο όλων των στοιχείων x στο N^n της μορφής 

:x = c_0 + \sum_{i=1}^m k_i x_i,

με το c_0 στο C, το x_1, \ldots, x_m στο P, και το k_1, \ldots, k_m στο N. Το L λέγεται ότι είναι ένα *γραμμικό σύνολο* αν το C αποτελείται από ένα ακριβώς στοιχείο, και το P είναι πεπερασμένο.

Ένα υποσύνολο του N^n λέγεται ότι είναι *ημιγραμμικό* αν αυτό αποτελεί μια πεπερασμένη ένωση γραμμικών συνόλων.

## Περαιτέρω ανάγνωση
* Θεώρημα του Φράιμαν

## Παραπομπές

*

Κατηγορία:Άλγεβρα
Κατηγορία:Συνδυαστική
Υπουργείο Υγείας (αποσαφήνιση)

Το όνομα **Υπουργείο Υγείας** μπορεί να αναφέρεται σε ένα από τα παρακάτω:
* στο Υπουργείο Υγείας (Ελλάδα)
* στο Υπουργείο Υγείας (Κύπρος)
Πηλίκο

Στα μαθηματικά, το **πηλίκο** είναι το αποτέλεσμα της αριθμητικής πράξης της διαίρεσης. Π.χ. η διαίρεση του 6 με το 3 δίνει πηλίκο 2, όπου το 6 ονομάζεται διαιρετέος (ή αριθμητής) και το 3 διαιρέτης (ή παρονομαστής).

Το πηλίκο είναι ο αριθμός που ο διαιρέτης χωράει στον διαιρετέο, δηλαδή στο προηγούμενο παράδειγμα το 3 χωράει 2 φορές στο 6.

Στην ευκλείδεια διαίρεση το πηλίκο αναφέρεται στο ακέραιο μέρος του αποτελέσματος της διαίρεσης δύο ακεραίων. Π.χ. το πηλίκο του 13 διαιρούμενο με το 5 είναι 2 και το υπόλοιπο της διαίρεσης είναι 3. Δηλαδή το πηλίκο είναι ο ακέραιος αριθμός που ο διαιρέτης χωράει στον διαιρετέο. Στο προηγούμενο παράδειγμα το 5 χωράει ολόκληρο 2 φορές στο 13 και προκύπτει και υπόλοιπο 3.

Το υπόλοιπο είναι ο αριθμός που πρέπει να προστεθεί στο γινόμενο πηλίκου με διαιρέτη για να βρεθεί ο διαιρετέος. Π.χ. 13:5=2 (**+3**) δηλ. 2×5=10 και 10**+3**=13

## Εξωτερικοί σύνδεσμοι

Κατηγορία:Πραγματικοί αριθμοί
Αφρικανικό σιβέτ των φοινικόδεντρων

Το** Αφρικανικό σιβέτ των φοινικόδεντρων **(*Nandinia binotata*), επίσης γνωστό ως **διπλόστικτο σιβέτ των φοινικόδεντρων**, είναι ένα μικρό θηλαστικό, με κοντά πόδια, σώμα που μοιάζει με γάτα και μία μακριά ευλύγιστη ουρά με μήκος όσο το υπόλοιπο σώμα. Τα ενήλικα συνήθως ζυγίζουν 1,70 με 2,10 χιλιόγραμμα. Απαντάται στα δάση της ανατολικής Αφρικής, όπου συνήθως κατοικεί σε δέντρα. Είναι παμφάγο. Η διατροφή του περιλαμβάνει τρωκτικά, έντομα, αβγά, κουφάρια, φρούτα, πουλιά και νυχτερίδες-αλεπούδες. Είναι γενικά  και νυκτόβιο ζώο.

Αν και μοιάζει με άλλα είδη σιβέτ (της οικογένειας των Μοσχογαλίδων), το Αφρικανικό σιβέτ των φοινικόδεντρων έχει διαχωριστεί και διαφοροποιηθεί γενετικώς από τα άλλα σιβέτ πριν εμφανιστούν οι γάτες. Είναι άρα ταξινομημένα ως το μοναδικό είδος του γένους **''Ναντινία **(Nandinia)* και της οικογένειας τους *'Ναντινιίδες.'''

Κατηγορία:Είδη ελαχίστης ανησυχίας (LC)
Κατηγορία:Θηλαστικά της Αφρικής
Κατηγορία:Ναντινιίδες
Γκριγκόρι Φρέιμαν

Ο **Γκριγκόρι Άμπελεβιτς Φρέιμαν** (, γεν. 1926) είναι Ρώσος μαθηματικός, γνωστός για το έργο του στην Πρόσθετη θεωρία αριθμών, ειδικότερα για την απόδειξή του που είναι γνωστή ως το Θεώρημα του Φρέιμαν. Είναι ομότιμος καθηγητής στο Πανεπιστήμιο του Τελ Αβίβ.

## Βιογραφικά στοιχεία
Ο Φρέιμαν γεννήθηκε το 1926, στην πόλη Καζάν της Ρωσίας. Αποφοίτησε από το Πανεπιστήμιο της Μόσχας το 1949, και έλαβε το διδακτορικό του στο Πανεπιστήμιο του Καζάν το 1956. Από το 1956 εργάστηκε στο *Elabuga* και το 1965 υπερασπίστηκε τον DSc. βαθμό του. Από το 1967 εργάστηκε στο Βλαντίμιρ, ενώ αργότερα στο *Καλίνιν* (το σημερινό Τβερ).

Στη δεκαετία του 1970 και στις αρχές της δεκαετίας του 1980 ο Φρέιμαν συμμετείχε στο κίνημα των *αρνητών*. Το *σαμιζντάτ* (samizdat) δοκίμιό του, με τον τίτλο *Φαίνεται ότι είμαι Εβραίος*, περιγράφει τη διάκριση εναντίον των εβραίων μαθηματικών στη Σοβιετική Ένωση. Η δημοσίευση έγινε στις ΗΠΑ το 1980.

Αργότερα, ο Φρέιμαν μετανάστευσε στο Ισραήλ, όπου έγινε καθηγητής στο Πανεπιστήμιο του Τελ Αβίβ.

## Επιλεγμένες εκδόσεις
* 
* 

## Παραπομπές


## Εξωτερικοί σύνδεσμοι
* Gregory Freiman at the Mathematics Genealogy Project.
* Gregory Freiman at the Mathematics of Tel Aviv University.

Κατηγορία:Ρώσοι μαθηματικοί
Κατηγορία:Σοβιετικοί μαθηματικοί
Κατηγορία:Εβραίοι επιστήμονες
Κατηγορία:Μαθηματικοί του 20ού αιώνα
Αντονί Μαντρεά

Ο **Αντονί Μαντρεά** (γεννημένος στις 25 Δεκεμβρίου 1996 στην Γκρας της Γαλλίας) είναι Γάλλος ποδοσφαιριστής, ο οποίος αγωνίζεται αυτό τον καιρό για λογαριασμό της ΟΖΚ Νις. Αγωνίζεται στην θέση του τερματοφύλακα. Πραγματοποίησε το ντεμπούτο του στην Λιγκ 1 στις 3 Νοεμβρίου 2013, σε μια εντός έδρας ήττα με σκορ 1-2 απέναντι στην Ζιροντέν Μπορντό. Συγκεκριμένα, αντικατέστησε τον τραυματία Νταβίδ Οσπίνα στο 51ο λεπτό της αναμέτρησης. Με την συμμετοχή του αυτή, σε ηλικία 16 ετών, 10 μηνών και 9 ημερών έγινε ο νεαρότερος σε ηλικία τερματοφύλακας που πραγματοποιεί το ντεμπούτο του στην Λιγκ 1, σπάζοντας το σχετικό ρεκόρ που κατείχε, έως τότε, ο Μικαέλ Λαντρό, ο οποίος είχε πραγματοποιήσει το ντεμπούτο του με την φανέλα της ΦΚ Ναντ, σε ηλικία 17 ετών και 4 μηνών. 

## Στατιστικά Καριέρας

## Παραπομπές
.

Κατηγορία:Ποδοσφαιριστές Εθνικής Γαλλίας Κ18
Κατηγορία:Γάλλοι ποδοσφαιριστές
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Λιγκ 1
Κατηγορία:Τερματοφύλακες ποδοσφαιριστές
Σελλήεντας (ποταμός Ηλείας)

Ο **Σελλήεντας** ή **Νότιος Λάδωνας** ή **Λαγανέϊκο ποτάμι**, είναι ποταμός της Ηλείας ένας από τους παραποτάμους του Πηνειού. Καλείται επίσης **Ηλειακός Λάδωνας** και **Πηνειακός Λάδωνας**.

## Περιγραφή
Πηγάζει από την Φολόη στα σύνορα Αχαΐας και Ηλείας και ρέει προς τα δυτικά του νομού. Εκβάλει στο φράγμα του Πηνειού στο σημείο που συναντούνται, παλαιότερα πριν την κατασκευή του φράγματος στον ίδιο τον Πηνειό, πλησίον του χωριού Αγραπιδοχώρι. Στην αρχαιότητα διέσχιζε το Πυλιακό πεδίο και στο σημείο που συναντούσε τον Πηνειό υπήρξε η αρχαία πόλη Ηλειακή Πύλος ενώ στις όχθες του βρισκόταν και η αρχαία Εφύρα. Ο Σελλήεντας αναφέρεται από τους αρχαίους συγγραφείς ακόμα και από τον Όμηρο στην Ιλιάδα.

## Παραπομπές


Κατηγορία:Ποταμοί της Ηλείας
Κατηγορία:Ηλειακός Πηνειός
Κριστιάν Μπρυλς

Ο **Κριστιάν Μπρυλς** είναι Βέλγος ποδοσφαιριστής γεννημένος στις 30 Σεπτεμβρίου 1989 στο Μαλμεντί. Κατάγεται από γερμανόφωνη βελγική οικογένεια, ωστόσο γνωρίζει, επίσης, να ομιλεί ολλανδικά και γαλλικά. 

Υπό την μορφή δανεικού από την ομάδα της Γάνδης, αγωνίζεται αυτό τον καιρό για λογαριασμό της ΟΖΚ Νις. Αγωνίζεται στην θέση του επιθετικού μέσου.

## Βιογραφία
Ο Κριστιάν Μπρυλς ξεκίνησε την καριέρα του από την ΚΑΣ Έουπεν, ομάδα της δεύτερης κατηγορίας Βελγίου. Τον ίδιο καιρό παρακολουθούσε μαθήματα επαγγελματικής κατάρτισης για να εργαστεί μελλοντικά ως ξυλουργός. Το 2008, εντάχθηκε στην ολλανδική ΜΦΦ Μάαστριχτ, η οποία αγωνιζόταν στην δεύτερη κατηγορία Ολλανδίας.

Το 2010, υπέγραψε συμβόλαιο συνεργασίας με την ΚΦΚ Βέστερλο, ομάδα με την οποία και αγωνίστηκε για πρώτη φορά στην καριέρα του στην πρώτη κατηγορία Βελγίου. Έπειτα, το 2011, μεταγράφηκε στην Γάνδη, επίσης ομάδα της πρώτης κατηγορίας Βελγίου. Βραβεύτηκε, το 2011, ως ο καλύτερος νεαρός παίκτης του βελγικού πρωταθλήματος.

### ΟΖΚ Νις
Το 2013, εγκατέλειψε εκ νέου την γενέθλιο χώρα του και υπέγραψε συμβόλαιο συνεργασίας, ως δανεικός, με την ΟΖΚ Νις, για διάρκεια ενός έτους με οψιόν αγοράς. Αν και ηλικίας, μόλις, 23 ετών, πρόκειται για την 6η συνολικά ομάδα στην καριέρα του.

Ο Μπρυλς δεν άργησε να καταφέρει να προσαρμοστεί στη νέα του ομάδα. Στις 15 Σεπτεμβρίου 2013, αυτός που ήταν γνωστός στους συμπαίκτες του με το παρατσούκλι *Tintin*, διακρίθηκε στα πλαίσια της αναμέτρησης απέναντι στην Λιλ ΟΣΚ, όπου έδωσε δύο ασίστ για τον Ντάριο Τσβίτανιτς. Την αμέσως επόμενη εβδομάδα, για το ντεμπούτο της ΟΖΚ Νις στη νεόχτιστη *[[Allianz Riviera]]*, νέα έδρα του συλλόγου, σημείωσε το πρώτο του τέρμα στην Λιγκ 1, με κεφαλιά εμπρός σε κενή εστία, δίνοντας ακόμη μία ασίστ, την τρίτη του συνολικά στο πρωτάθλημα, και πάλι στον Τσβίτανιτς.

Ιδιαιτέρως γνωστός ως παίκτης στην Jupiler League, αν και άγνωστος αλλού, ο Μπρυλς είχε την ευκαιρία να ξεδιπλώσει το ταλέντο του αγωνιζόμενος στα γαλλικά γήπεδα, με κύριο προσόν την ενέργεια και την δημιουργικότητα που βγάζει στον αγωνιστικό χώρο, όπως έχει περιγράψει ο ίδιος τον εαυτό του, αν και ικανός να είναι εκτός ρυθμός σε ορισμένες αναμετρήσεις, όπως συνέβη σε αναμέτρηση, όπου η ομάδα του γνώρισε την ήττα από την ΦΚ Ναντ, στα πλαίσια της 7ης αγωνιστικής του πρωταθλήματος. Αναμέτρηση στη διάρκεια της οποίας, ο Κλοντ Πυέλ τον αντικατέστησε εσπευσμένα. Στις 18 Οκτωβρίου, έλαβε το βραβείο του *"aiglon du mois"*, ως αποτέλεσμα των πολύ καλών του εμφανίσεων για τον μήνα Σεπτέμβριο από τους οπαδούς του συλλόγου. 

## Παραπομπές


## Πηγές
Christian Brüls Profile at Transfermarkt.de , transfermarkt.de, accessed 17 February 2010.

## Εξωτερικός Σύνδεσμος
* Προφίλ του Κριστιάν Μπρυλς στο footballdatabase.eu.

Κατηγορία:Βέλγοι ποδοσφαιριστές
Κατηγορία:Ποδοσφαιριστές ΚΑΣ Όιπεν
Κατηγορία:Ποδοσφαιριστές Τραμπζονσπόρ
Κατηγορία:Ποδοσφαιριστές ΚΑΑ Γάνδη
Κατηγορία:Ποδοσφαιριστές ΟΖΚ Νις
Κατηγορία:Μέσοι ποδοσφαιριστές
Κατηγορία:Ποδοσφαιριστές ΜΦΦ Μάαστριχτ
Σελινούντας (ποταμός Ηλείας)

:*Για ποταμούς με την ονομασία Σελινούντας, δείτε: [[Σελινούντας ποταμός]].

Ο *'Σελινούντας** ή **Σελινούς''' είναι ποταμός της Ηλείας ένας από τους παραποτάμους του Αλφειού. Ο Σελινούντας πηγάζει στην Ηλεία και στην περιοχή της Σκιλουντίας, φτάνοντας στα Μακρίσια. Σε κοντινή απόσταση από τον λόφο και το δάσος του Προφήτη Ηλία σχηματίζει χαράδρα και έπειτα χύνεται στον Αλφειό.

Στην αρχαιότητα διέσχιζε την αρχαία πόλη Σκιλλουντία ή Σκιλούς. Ο Ξενοφών απέκτησε κτήμα στην περιοχή, προσφορά των Λακεδαιμόνιων, που το διέσχιζε ο ποταμός και στις όχθες του υπήρχε πλούσια πανίδα με θηράματα για κυνήγι αλλά και φρούτα και άλλα

## Παραπομπές


Κατηγορία:Ποταμοί της Ηλείας
Κατηγορία:Παραπόταμοι του Αλφειού
Ιαπωνικές εκλογές Άνω Βουλής 2010

Το κυβερνών Δημοκρατικό Κόμμα στην Ιαπωνία απώλεσε την κοινοβουλευτική πλειοψηφία, έπειτα από τη διεξαγωγή των **εκλογών για Άνω Βουλή στις 11 Ιουλίου 2010**. Συγκεκριμένα, το Δημοκρατικό Κόμμα έλαβε 44 έδρες, πολύ λιγότερες από τον στόχο των 54 εδρών, ενώ το μικρό κόμμα Νέο Κόμμα του Λαού που συμμετέχει στον κυβερνητικό συνασπισμό δεν έλαβε καμία έδρα.

## Αποτελέσματα

## Παραπομπές


2010
Κατηγορία:Εκλογές του 2010
Γιώργος Παναγή

Ο **Γιώργος Παναγή** (γενν. 3 Νοεμβρίου 1986) είναι Κύπριος πρώην ποδοσφαιριστής.

Ξεκίνησε από τις ακαδημίες της Νέας Σαλαμίνας. Το 2002 υπέγραψε επαγγελματικό συμβόλαιο. Το 2007 μεταγράφεται στην Ανόρθωση με την οποία κατακτά 1 πρωτάθλημα. Το 2009 πηγαίνει στην Ομόνοια με την οποία κατακτά ένα πρωτάθλημα, ένα κύπελλο Κύπρου και μια ασπίδα. Το 2011 αγωνίζεται με την Αλκή προτούν δοθεί δανεικός το 2012 στην Αναγέννηση Δερύνειας. Το 2013 μετακινείται στον Ερμή Αραδίππου και το καλοκαίρι του ίδιου έτους επιστρέφει στη Νέα Σαλαμίνα.

Με την Ανόρθωση συμμετείχε στους ομίλους του ΟΥΕΦΑ Τσάμπιονς Λιγκ. Είναι ο πρώτος Κύπριος ποδοσφαιριστής που σκόραρε για κυπριακή ομάδα στη φάση των ομίλων της διοργάνωσης, στο ισόπαλο παιχνίδι με αντίπαλο την Ίντερ.

Από το 2007 είναι διεθνής με την Εθνική Κύπρου.

Την περίοδο 2012-2013 βραβεύτηκε ως ο καλύτερος μέσος της Β΄ κατηγορίας, από τον Παγκύπριο Σύνδεσμο Ποδοσφαιριστών.

## Τίτλοι
**[[Ανόρθωση Αμμοχώστου (ποδόσφαιρο)|Ανόρθωση]]**
* Πρωτάθλημα: 2007-08
**[[Ομόνοια Λευκωσίας (ποδόσφαιρο ανδρών)|Ομόνοια]]**
* Πρωτάθλημα: 2009-10
* Κύπελλο: 2010-11
* Ασπίδα ΚΟΠ: 2010

## Παραπομπές


## Πηγές
* 

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Αλκής Λάρνακας
Κατηγορία:Ποδοσφαιριστές Αναγέννησης Δερύνειας
Κατηγορία:Ποδοσφαιριστές Ερμή Αραδίππου
Κατηγορία:Ποδοσφαιριστές Α΄ κατηγορίας Κύπρου
Ιαπωνικές βουλευτικές εκλογές 2009

Το 2009 διεξήχθησαν **γενικές εκλογές στην [[Ιαπωνία]]** στις 30 Αυγούστου. Το Δημοκρατικό Κόμμα της Ιαπωνίας του Γιούκιο Χατογιάμα  αποκαθήλωσε από την εξουσία το Φιλελεύθερο Δημοκρατικό Κόμμα του πρωθυπουργού Τάρο Άσο πετυχαίνοντας σαρωτική νίκη, με 308 έδρες επί συνόλου 480 εδρών στη Βουλή. Το LDP έλαβε μόνο 119 έδρες και εκείνη ήταν η χειρότερη ήττα που υπέστη ένα κυβερνών κόμμα στην πολιτική ιστορία της Ιαπωνίας. Ο Τάρο Άσο παραιτήθηκε από την ηγεσία του κόμματος έπειτα από την ήττα στις εκλογές.

Στις 31 Μαΐου 2010, λίγο μετά τη συμφωνία με τις ΗΠΑ για διατήρηση της αμερικανικής βάσης στην Οκινάουα, το Σοσιαλδημοκρατικό Κόμμα αποχώρησε από την κυβέρνηση σε ένδειξη διαμαρτυρίας. Στις 2 Ιουνίου 2010 ο Χατογιάμα παραιτήθηκε από την πρωθυπουργία και νέος πρωθυπουργός εξελέγη ο Ναότο Καν στις 4 Ιουνίου 2010.

## Αποτελέσματα

## Παραπομπές


2009
Κατηγορία:Εκλογές του 2009
Δημήτρης Κούκουρας

Ο **Δημήτρης Κούκουρας**(1892-1947) ήταν Έλληνας στρατιωτικός και αντιστασιακός. Πήρε μέρος στους Βαλκανικούς πολέμους, στην Εκστρατεία της Κριμαίας, στη Μικρασιατική εκστρατεία και στον ΕΛΑΣ. Εκτελέστηκε στην προσπάθεια του να ενταχθεί στον ΔΣΕ.

## Νεανικά χρόνια
Γεννήθηκε το 1892 στη Δύμη στην Κάτω Αχαΐα. Το 1911 τελείωσε τις γυμνασιακές του σπουδές και κατατάχθηκε εθελοντής στο Ελληνικό Στρατό. Πήρε μέρος στους Βαλκανικούς πολέμους όπου τιμήθηκε δύο φορές με παράσημο ανδρείας. Συμμετείχε στην εκστρατεία εναντίον της Σοβιετικής Ρωσίας το 1919 όπου παρακολούθησε και την εξέγερση των Γαλλικών ναυτικών πληρωμάτων. Στη Μικρασιατική εκστρατεία τραυματίστηκε σοβαρά. Το 1918 ορκίστηκε ανθυπολογαχός του Πεζικού ενώ συμπλήρωσε τις σπουδές του σε σχολές στρατιωτικών (Ευελπίδων, Πολέμου κ.α). Την περίοδο 1934-1935 ήταν καθηγητής στη Στρατιωτική σχολή Τοπογραφίας. Το 1935 προήχθη σε ταγματάρχη.

## Ύστερα Χρόνια
Αποτάχθηκε από τον στρατό από την δικτατορία Μεταξά με τον βαθμό του αντισυνταγματάρχη. Εντάχθηκε στο Αντιδικτατορικό Μέτωπο Στρατού και για τη δράση του εξορίστηκε στην Αμοργό. Έκανε αίτηση να πολεμήσει στο Ελληνοϊταλικό πόλεμο που δεν έγινε δεκτή. Στην Κατοχή εντάχθηκε στον ΕΛΑΣ ως διοικητής της 7ης Ταξιαρχίας. Στην Απελευθέρωση γράφτηκε στον πίνακα Β' (εκεί εγγράφονταν οι αξιωματικοί που υπηρέτησαν στον ΕΛΑΣ) και εξορίστηκε στη Νάξο όπου απέδρασε τον Απρίλιο του 1947 μαζί με άλλους 11 εκτοπισμένους αξιωματικούς του ΕΛΑΣ.

Μετά την απόδραση του, κατέφυγε στις δυνάμεις του Δημοκρατικού στρατού της ανατολικής Στερεάς, γρήγορα όμως αιχμαλωτίστηκε τραυματισμένος και παραπέμφθηκε στο στρατοδικείο Λαμίας το οποίο τον καταδίκασε σε θάνατο παρότι ο εισαγγελέας πρότεινε την αναγνώριση ελαφρυντικών λόγω πρότερης ένδοξης δράσης και γήρατος. Τελικά εκτελέστηκε στις 13 Ιουνίου 1947. Στη δίκη και την εκτέλεση του παρότι άρρωστος κράτησε θαρραλέα στάση. Ήταν παντρεμένος και είχε μια κόρη.

## Παραπομπές


## Πηγές
*Λάμπρος Μάλαμας Έξι χρονικά της Εθνικής Αντίστασης 5. Μήτσος Κούκουρας - ένας γενναίος της αυτοθυσίας.
*Η απόδραση των 12 KOKKINOΣ ΦΑΚΕΛΟΣ.
*εφημερίδα Ριζοσπάστης Φύλλο: 12/6/1975, Σελίδα: 5
*Έλληνες εξόριστοι Αξιωματικοί στη Νάξο και η απόδραση των δώδεκα του Μιχάλη Βαρδάνη Αντιστρατήγου ε.α. τ. Προέδρου ΣΦΕΑ 1967 – 1974
*Μόνιμοι αξιωματικοί του Πυροβολικού που εντάχθηκαν στον "Δημοκρατικό Στρατό" υπό Υποστρατήγου ε.α Χρήστου Βήττου. Πυροβολητής Αρ Φύλλου 19, έτος 2006

Κατηγορία:Έλληνες κομμουνιστές
Κατηγορία:Έλληνες αξιωματικοί του πεζικού
Κατηγορία:Μέλη του ΕΛΑΣ
Κατηγορία:Μαχητές του Δ.Σ.Ε
Κατηγορία:Συμμετέχοντες στην Εκστρατεία της Κριμαίας 1918-1919